b'\n_START_ARTICLE_\nFrederiksholm\n_START_PARAGRAPH_\nFrederiksholm er en \xc3\xb8, som udg\xc3\xb8r en del af Orlogsv\xc3\xa6rftet p\xc3\xa5 Holmen._NEWLINE_I 1908 opf\xc3\xb8rte Orlogsv\xc3\xa6rftet p\xc3\xa5 Frederiksholm OXA, Danmarks f\xc3\xb8rste kystradiostation. OXA er nu flyttet til Nyholm som Museum._NEWLINE_Navnet Frederiksholm er desuden det oprindelige navn for et omr\xc3\xa5de vest for Slotsholmen i Vester Kvarter, og navnet er bevaret i Frederiksholms Kanal og Frederiksholm Kirke, men det folkelige navn for dette omr\xc3\xa5de blev Kalveboderne. Denne bydel blev opfyldt i Christian 5.s regeringstid, og str\xc3\xa6kker sig fra Kalvebod Strand til L\xc3\xb8ngangsstr\xc3\xa6de og havnefronten._NEWLINE_Frederiksholm er desuden navn p\xc3\xa5 et kvarter i K\xc3\xb8benhavns sydhavn, hvor der tidligere l\xc3\xa5 et teglv\xc3\xa6rk.'